laion/Wikipedia-Exotic huggingface dataset:
דילמה דה סילבה

דילמה מנזס דה סילבה (נולדה ב-16 ביוני 1965) היא פרופסורית, חוקרת תוכנת מערכות אמריקאית ילידת ברזיל הידועה בעבודתה בתחום מחשוב ענן. היא מחזיקה בקתדרה II על שם חברת פורד באוניברסיטת טקסס A&M ומכהנת בתפקיד ראש המחלקה למדעי המחשב והנדסה באוניברסיטה זו. דה סילבה קיבלה תואר ראשון ושני מאוניברסיטת סאו פאולו ב-1987 וב-1990 בהתאמה. היא סיימה את הדוקטורט שלה ב-1997 במכון הטכנולוגי של ג'ורג'יה בהנחייתו של קרסטן שוואן. היא חזרה לאוניברסיטת סאו פאולו כמרצה בכירה ב-1995, ועם סיום הדוקטורט התמנתה כפרופסורית זוטרה שם. בשנת 2000 הצטרפה לחטיבת המחקר של חברת IBM, במרכז המחקר תומאס ג'יי ווטסון בניו יורק, שם עבדה כחברת מחקר בקבוצת מערכות ההפעלה המתקדמות של החברה. ב-IBM, תרומותיה כללו עבודה על מערכת הקבצים של מערכת ההפעלה הניסיונית K42 . ב-2012 היא עברה למרכז המחקר של חברת קוואלקום בעמק הסיליקון, שם התמקדה עבודתה במחשוב ענן. בשנת 2014 היא חזרה לאקדמיה כפרופסורית פורד בטקסס A&M, וכראש המחלקה החדשה למדעי המחשב והנדסת המחשב. החל מיוני 2022 דה סילבה מנהלת החטיבה ליסודות מחשוב ותקשורת בקרן הלאומית למדע של ארצות הברית. בדצמבר 2023 מונתה כסגנית בפועל למנהל המחשוב, מדעי המידע וההנדסה (CISE) ב NSF. דה סילבה הוכרה כחברה מוערכת באיגוד למכונות מחשוב (ACM) בשנת 2011. באוגוסט 2024 הוכרה כפרופסור רג'נטס. אתר האינטרנט הרשמי של דילמה דה סילבה דילמה דה סילבה, באתר dblp דילמה דה סילבה, באתר גוגל סקולר Marschall, Megan (11 בפברואר 2013), "Qualcomm Research's Da Silva to discuss 'System Software for Cloud Computing'", UDaily, University of Delaware {{citation}}: (עזרה). curriculum vitae, February 2015, retrieved 2015-08-15. Schnettler, Timothy (13 באוגוסט 2014), Dr. Dilma Da Silva named head of Department of Computer Science and Engineering, Dwight Look College of Engineering, Texas A&M University {{citation}}: (עזרה). "Dilma M. Da Silva", IT Honor Roll, IT History Society, אורכב מ-המקור ב-2016-03-04, נבדק ב-2015-08-15. Da Silva's Ph.D. thesis in the GATech "SMARTech" database, retrieved 2015-08-15. Da Silva named division director at National Science Foundation, יוני 2022, retrieved 2023-12-19. Amanda Norvelle, Da Silva Assumes Key Role Overseeing Computer Science Research Funding at NSF, engineering.tamu.edu (באנגלית) Distinguished member award citation, retrieved 2015-08-15. Amanda Norvelle, Giving Back, Growing People, engineering.tamu.edu (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דילמה דה סילבה".
ג'ורג' ולס

ג'ורג' ולס (באנגלית: George Wells;‏ מרץ 1743 – 16 בפברואר 1780) כיהן כמושל ג'ורג'יה בפועל במשך 12 ימים בפברואר 1780 עד שנהרג בדו-קרב עם ג'יימס ג'קסון. ג'ורג' ולס נולד במחוז המלכה אן שבפרובינציית מרילנד. רופא במקצועו. כיהן כשופט שלום. במהלך מלחמת העצמאות של ארצות הברית הוא שירת בצבא הקונטיננטלי. הוא היה נציג בקונגרס הפרובינציאלי של ג'ורג'יה. במהלך הפלישה הבריטית לסוואנה בדצמבר 1778 הוא שירת במיליציית צ'טהאם תחת פיקודו של הקולונל ג'ורג' וולטון. הוא נשבה ונכלא בספינת כלא בריטית אה"מ ויטבי. בפברואר 1780 נשלח מושל ג'ורג'יה ריצ'רד האולי על ידי המועצה המנהלת של המדינה לייצג אותה בקונגרס הקונטיננטלי. המועצה מינתה את ולס כמושל בפועל, אך כמה ימים מאוחר יותר הוא היה מושל ג'ורג'יה השני שנהרג במהלך כהונתו (הראשון היה באטן גווינט). ולס נהרג בדו-קרב עם ג'יימס ג'קסון. השניים נפצעו, אך ולס היה היחידי שמת מפצעיו. ולס נמחק מרוב הרשימות של מושלי ג'ורג'יה, כולל הרשימה הרשמית. ג'ורג' ולס באתר The Political Graveyard (באנגלית) ג'ורג' ולס, באתר "Find a Grave" (באנגלית) Cashin, Edward J. (1974). "'The Famous Colonel Wells': Factionalism in Revolutionary Georgia". The Georgia Historical Quarterly. 58 (Supplement): 137–156.
ארהאן מאשוביץ'

ארהאן מאשוביץ' (בסרבית: Ерхан Машовић; נולד ב-22 בנובמבר 1998 בנובי פאזאר שבסרביה, הרפובליקה הפדרלית של יוגוסלביה) הוא כדורגלן סרבי המשחק בעמדת הבלם בקבוצת בוכום מהבונדסליגה ובנבחרת סרביה. מאשוביץ' גדל במחלקת הנוער של צ'וקאריצ'קי. בשנת 2015 החל לשחק בקבוצה הבוגרת של המועדון במסגרת ליגת העל הסרבית, ובסך הכל ערך 34 הופעות ליגה במדי המועדון. ב-3 במאי 2017 חתם מאשוביץ' על חוזה לארבע שנים בקלאב ברוז' מליגת העל הבלגית. ב-30 ביולי 2018 הושאל לא.ס. טרנצ'ין מליגת העל הסלובקית, במדיה ערך 14 הופעות ליגה. ב-19 ביולי 2019 הושאל להורסנס מליגת העל הדנית, במדיה ערך 18 הופעות ליגה. ב-5 באוקטובר 2020 חתם על חוזה לשלוש שנים בבוכום מהבונדסליגה השנייה. בתום עונת 2020/2021 העפיל עם המועדון לבונדסליגה. ב-5 ביוני 2022 ערך מאשוביץ' את הופעת הבכורה שלו בנבחרת סרביה, בניצחון 4-1 על נבחרת סלובניה במסגרת ליגת האומות 2022/2023. ארהאן מאשוביץ', באתר Transfermarkt ארהאן מאשוביץ', באתר Soccerway ארהאן מאשוביץ', באתר WorldFootball.net ארהאן מאשוביץ', באתר FootballDatabase.eu Erhan Masovic naar Club Brugge באתר הרשמי של קלאב ברוז', 3 במאי 2017 (בהולנדית) AC Horsens forstærker defensiven med Erhan Masovic באתר הרשמי של הורסנס, 19 ביולי 2019 (בדנית) Bochum holt Masovic aus Brügge באתר Kicker, ‏ 6 באוקטובר 2020 (בגרמנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארהאן מאשוביץ'".
כדורגלן השנה בגרמניה המזרחית

כדורגלן השנה בגרמניה בגרמניה המזרחית הוא פרס שנתי שחולק בשנים 1963–1991 על ידי עיתון הספורט Die Neue Fußballwoche לכדורגלן המצטיין במהלך העונה בליגת העל המזרח-גרמנית.
מנזר מורבאך

מנזר מורבאך היה מנזר בנדיקטיני עתיק בכפר מורבאך בחבל אלזס שבמזרח צרפת. המנזר נוסד בשנת 727 על ידי אברהארד, דוכס אלזס, וצורף למסדר הבנדיקטיני על ידי סן פרמאן (אנ'). תקופת השגשוג שלו נמשכה עד למאה ה-10. שטח שיפוטו השתרע בשעתו על פני שלוש עיירות ושלושים כפרים. בשנת 1228 קיבל מעמד של מנזר אימפריאלי (אנ') באימפריה הרומית הקדושה, ונשלט בפועל על ידי ממלכת צרפת מ-1680. בנייני המנזר כללו כנסייה שהוקמה במאה ה-12 והיא אחת הדוגמאות המוקדמות לאדריכלות רומנסקית. הם ננטשו בשנת 1789, במהלך המהפכה הצרפתית, לאחר שנבזזו על ידי איכרים מורדים, והמנזר פסק מלהתקיים. הכנסייה נקראה על שם סן לז'ה (אנ'). שרדו ממנה רק הטרנספט עם שני צריחיו וכן בית המקהלה. במקום בו עמדה הספינה נמצא כיום בית קברות. הבניין כלול בנתיב התיירות Route Romane d'Alsace (אנ'). מדיה וקבצים בנושא מנזר מורבאך בוויקישיתוף ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
אלפי דיוויין

אלפי שון דיוויין (באנגלית: Alfie Sean Devine; נולד ב-1 באוגוסט 2004 בוורינגטון שבאנגליה) הוא כדורגלן אנגלי המשחק בעמדת הקשר ההתקפי בקבוצת וסטרלו, בהשאלה מטוטנהאם הוטספר. דיוויין גדל במחלקות הנוער של ליברפול, ויגאן את'לטיק וטוטנהאם הוטספר. ב-10 בינואר 2021 ערך את הופעת הבכורה שלו בקבוצה הבוגרת של טוטנהאם הוטספר, בניצחון 5-0 על מארין במסגרת הסיבוב השלישי של גביע ה-FA לעונת 2020/2021. במשחק זה הבקיע את שער הבכורה שלו במועדון. ב-25 באוגוסט 2023 הושאל דיוויין לפורט וייל מהפוטבול ליג הראשונה למשך עונת 2023/2024. ב-17 בינואר 2024 הושאל לפליימות' ארגייל. ב-4 בספטמבר 2024 הושאל דיוויין אל וסטרלו, ב-14 בספטמבר עלה במחצית להופעת בכורה בתיקו נגד אנדרלכט. דיוויין נכלל בסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר, בהן הבקיע שני שערים. אלפי דיוויין, באתר Transfermarkt אלפי דיוויין, באתר Soccerway אלפי דיוויין, באתר WorldFootball.net אלפי דיוויין, באתר FootballDatabase.eu Port Vale sign Tottenham Hotspur defender on loan באתר BBC, ‏ 25 באוגוסט 2023 (באנגלית) "Argyle Sign Alfie Devine on Loan | Plymouth Argyle - PAFC". www.pafc.co.uk (באנגלית). 17 בינואר 2024. נבדק ב-17 בינואר 2024. {{cite news}}: (עזרה) "Westerlo reach agreement to sign Alfie Devine on loan". TheHardTackle.com. 4 בספטמבר 2024. נבדק ב-4 בספטמבר 2024. {{cite news}}: (עזרה) Fifa Under-20 World Cup: England name squad for tournament באתר BBC, ‏ 11 במאי 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלפי דיוויין".
יושב ראש הארגון לשחרור פלסטין

יושב ראש הארגון לשחרור פלסטין (בערבית: رئيس اللجنة التنفيذية لمنظمة التحرير الفلسطينية) המכונה בקצרה: יו"ר אש"ף, הוא מנהיג הוועד הפועל, הגוף המבצע של הארגון לשחרור פלסטין. התפקיד נולד עם הקמת אש"ף והוועד הפועל שלו בשנת 1964. היושב ראש נבחר על ידי חברי המועצה של אש"ף. הוא מייצג את אש"ף, ולכאורה את העם הפלסטיני, בפני הקהילה הבינלאומית ובאו"ם. מאז 29 באוקטובר 2004 מכהן מחמוד עבאס כיו"ר הוועד הפועל של אש"ף. יאסר ערפאת מונה למנהיג אש"ף ב-4 בפברואר 1969 בישיבת המועצה הלאומית הפלסטינית בקהיר. הוא המשיך להנהיג אש"ף במשך 35 שנים, עד מותו ב-11 בנובמבר 2004. לעיתים כונה יושב ראש ולעיתים נשיא. מחמוד עבאס כיהן כממלא מקום היושב ראש מ-29 באוקטובר 2004 עד 11 בנובמבר 2004, כשנבצר מערפאת למלא את התפקיד, ואז מונה כיושב ראש לאחר מותו. ב-22 באוגוסט 2015 הודיע אבו מאזן על התפטרותו כחבר ויושב ראש הוועד הפועל של אש"ף. עם זאת, התפטרותו הייתה מותנית באישור המועצה הלאומית הפלסטינית, אשר התכנסה ב-15 בספטמבר. ההודעה ספגה ביקורת מצד פלגים פלסטיניים שונים, שכן המועצה הלאומית הפלסטינית לא התכנסה במשך כמעט 20 שנה, ונדחתה ללא הגבלת זמן. חברי הוועד הפועל שהודיעו על התפטרותם היו אמורים להמשיך לכהן בתפקידיהם עד לכינוס הבא של המועצה. פלסטינים רבים ראו בצעד רק ניסיון להחליף כמה חברים בוועד הפועל, או לכפות את התכנסות המועצה הלאומית הפלסטינית, ולהישאר בתפקידם עד שהמועצה תחליט אם לקבל או לדחות את התפטרותם. בשנת 2018 נבחר אבו מאזן פה אחד לתפקיד. "PALESTINIAN ORGANISATIONS". al-bab.com. 18 ביוני 2009. אורכב מ-המקור ב-1 באפריל 2015. {{cite web}}: (עזרה) Purported Abbas resignation from PLO Executive Committee ridiculed as ′silly show′. Khaled Abu Toameh, Jerusalem Post, 23 August 2015 Palestinian National Council Scheduled to Convene on September 15th (אורכב 08.12.2015 בארכיון Wayback Machine). WAFA, 27 August 2015 PNC chair confirms controversial session postponed. Ma'an News Agency, 9 September 2015 Abbas heats up Palestinian politics in PLO reshuffle bid (אורכב 13.10.2015 בארכיון Wayback Machine). Nidal al-Mughrabi and Ali Sawafta, Reuters, 27 August 2015 גל ברגר, פה אחד: אבו מאזן נבחר שוב ליו"ר אש"ף, באתר כאן – תאגיד השידור הישראלי, 4 במאי 2018 Al Fatah Chief To Lead Palestinian Liberation; Associated Press; Feb. 6, 1969 FATAH WINS CONTROL OF PALESTINE GROUP;New York Times; Feb. 5, 1969
פין דאהמן

פין גילברט דאהמן (בגרמנית: Finn Gilbert Dahmen; נולד ב-27 במרץ 1998 בוויסבאדן שבגרמניה) הוא כדורגלן גרמני המשחק בעמדת השוער בקבוצת אאוגסבורג מהבונדסליגה. דאהמן גדל במחלקות הנוער של FC בירשטאדט, איינטרכט פרנקפורט ומיינץ 05. בשנת 2017 החל לשחק בקבוצת המילואים של מיינץ 05. ב-3 בינואר 2021 ערך את הופעת הבכורה שלו בקבוצה הראשונה של המועדון, בהפסד 5-2 לבאיירן מינכן במסגרת המחזור ה-14 בבונדסליגה לעונת 2020/2021. בסך הכל ערך 13 הופעות ליגה במדי המועדון. ב-1 ביוני 2023 חתם דאהמן על חוזה לשלוש שנים באאוגסבורג מהבונדסליגה. דאהמן נכלל בסגל נבחרת גרמניה עד גיל 21 לטורניר אליפות אירופה עד גיל 21 בשנת 2021, וזכה עמה בטורניר. פין דאהמן, באתר Transfermarkt פין דאהמן, באתר Fussballdaten.de (בגרמנית) פין דאהמן, באתר Soccerway פין דאהמן, באתר BDFutbol פין דאהמן, באתר WorldFootball.net פין דאהמן, באתר FootballDatabase.eu פין דאהמן, באתר ESPN FCA sign U21 European Champion Finn Dahmen באתר הרשמי של אאוגסבורג, 1 ביוני 2023 (בגרמנית)
האספה המחוקקת של הימאצ'ל פרדש

האספה המחוקקת של הימאצל פרדש או הימאצל פרדש וידאהן סבהה (בהינדי: हिमाचल प्रदेश विधानसभा), היא הפרלמנט המדינתי של הימאצ'ל פרדש. באספה חברים 68 נציגים, הנבחרים ממחוזות בחירה. האספה המחוקקת של הימאצ'ל פרדש נוסדה ב-1951, וכללה 36 חברים, כאשר המדינה הוכרזה כמדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בעלי מידה מועטת של שלטון עצמי. ב-1954 אוחדה בילספור, גם היא מדינה חלק ג', ביחד עם הימאצ'ל פרדש, והאספה הוגדלה ל-41 חברים. בעקבות חוק ארגון מחדש של המדינות ב-1956 בוטל מעמד חלק ג', ומדינות חלק ג' הפכו לטריטוריות איחוד, ללא אספה מחוקקת, ובכך האספה נסגרה. ב-1962 תוקנה חוקת הודו, ונקבע כי יתאפשר להקים אספות מחוקקות בחלק מטריטוריות האיחוד, בהם הימאצ'ל פרדש, ובעקבות כך הוקמה האספה מחדש ב-1963 כשהיא מחליפה את מועצת הטריטוריה שהוקמה ב-1957, וכללה 43 חברים, בהם אחד ממונה. האספה הוגדלה בנובמבר 1966 ל-56 חברים, בהם שניים ממונים, בעקבות העברת טריטוריה מפנג'אב למדינה, וחברי האספה המחוקקת של פנג'אב שמחוזות הבחירה שלהם נמצאו בשטחי הימאצ'ל פרדש לאחר השינוי הפכו לחברי האספה המחוקקת של הימאצ'ל פרדש ולאחר הרחבה נוספת שנכנסה לתוקף ב-1967 גדל מספר חברי האספה ל-63, שלושה מהם ממונים. ב-1971 הפכה הימאצ'ל פרדש למדינה השמונה עשרה בהודו, ובעקבות התיחום מחדש של מחוזות הבחירה ב-1971 ו-1972 הוגדל מספר חברי האספה ל-68. האספה המחוקקת של הימאצ'ל פרדש שוכנת בבית המועצה, מבנה שנחנך על ידי מושל הודו רופוס דניאל אייזקס, המרקיז הראשון מרדינג באוגוסט 1925 כמושב המועצה המחוקקת האימפריאלית, שהוקם בשימלה ששימשה כבירת הקיץ של הודו הבריטית. נכון ל-2023, ההרכב הנוכחי של האספה המחוקקת של הימאצ'ל פרדש היא האספה המחוקקת ה-14, שנבחרה ב-2022. בהרכב שולטת מפלגת הקונגרס הלאומי ההודי, המחזיקה ב-38 מושבים. מפלגת העם ההודית, בעלת 27 מושבים, נמצאת באופוזיציה. האספה בוחרת את שלושת נציגי הימאצ'ל פרדש ברג'יה סבהה. מדיה וקבצים בנושא האספה המחוקקת של הימאצ'ל פרדש בוויקישיתוף אתר האינטרנט הרשמי של האספה המחוקקת של הימאצ'ל פרדש (באנגלית ובהינדי) Himachal Pradesh Election Results, Result University G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 399, ISBN 978-81-200-0400-9 The Constitution (Forteenth Amendment) Act, 1962 The Punjab Reorganisation Act, 1966, s. 13, 15, India Code ऐतिहासिक पृष्ठभूमि, האספה המחוקקת של הימאצ'ל פרדש (באנגלית)
הממלכה המאוחדת באירוויזיון 1960

הממלכה המאוחדת באירוויזיון 1960 השתתפה עם השיר "Looking High, High, High", שבוצע על ידי הזמר הבריטי בריאן ג'ונסון. זוהי השתתפותה השלישית של הממלכה המאוחדת בתחרות הזמר של האירוויזיון. ה-BBC ארגן תחרות לאומית לבחירת נציגה של הממלכה המאוחדת לאירוויזיון. התחרות כללה שני חצאי גמר שהתקיימו ב-2 ו-4 בפברואר 1960, וגמר שנערך ב-6 בפברואר. כל התחרויות שודרו ב-BBC One. ב-29 במרץ 1960 הופיע ג'ונסון על בימת האירוויזיון. הוא שר ראשון בסדר ההופעות, לפני שוודיה. עם סיום ספירת הקולות הגיע ג'ונסון למקום השני עם 25 נקודות. Eurovision 1960 Results: Voting & Points
חזקים ביחד עם שלום אסייג

חזקים ביחד עם שלום אסייג היא תוכנית אירוח ובידור ישראלית בהגשת שלום אסייג שעלתה לאוויר בעקבות מלחמת חרבות ברזל. התוכנית שודרה החל מ-9 בנובמבר עד 17 בדצמבר 2023 ברשת 13. בכל תוכנית, שלום אסייג מארח מפורסמים ישראלים המספרים כיצד עוברים עליהם ימי המלחמה ואת משפחות החטופים הנמצאים בשבי חמאס. במהלך התוכנית משודרים גם קטעים מהשטח עם ליטל שוורץ, ציפי שביט, שלומי קוריאט (בדמותו של מורדי מהסדרה "שנות התשעים") ועוד. בנוסף, הסטנדאפיסט אסף מור יוסף מגיש פינה בתוכנית. בעקבות מלחמת חרבות ברזל, ערוצי הטלוויזיה הישראלים עברו למתכונת שידורים מיוחדת בה משודרים רק משדרי חדשות העוסקים בדיווחים על המלחמה. בעקבות כך, נדחקו מן המסך תוכניות בידור. לאחר מספר שבועות של שידורי חדשות, הוחלט ברשת 13 להעלות לאוויר תוכנית אירוח חדשה בהגשתו של שלום אסייג המותאמת למצב. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית סמדר שילוני מאתר "ynet" כתבה על אסייג ש”הוא לא מגיש טבעי ביותר ממובן אחד”, אך עם זאת היא ציינה ש”באופן מפתיע אסייג מתגלה בחוזקתו היחסית דווקא ברגעים בהם הוא לא נדרש להוביל את השידור או להצחיק בזהירות את הצופים שלו תחת אמתלת 'לתת לחדשות לנוח'”. אתר האינטרנט הרשמי של חזקים ביחד עם שלום אסייג דוד ורטהיים‏, הפסדים של לפחות 50 מיליון שקל לערוצי הטלוויזיה; "מעולם לא היה שבוע בו הוקפא לחלוטין הפרסום", באתר וואלה, 19 באוקטובר 2023 גיל משעלי, ‏מתגייס לעזור: הפרויקט החדש של שלום אסייג, באתר ‏מאקו‏, 1 בנובמבר 2023 נתוני המדרוג של 9 בנובמבר 2023, באתר עמוד הטלגרם של Scopt רייטינג יומי: עובדה בנתון שיא, כמה צפו בפטריוטים?, באתר אייס, 17 בנובמבר 2023 רייטינג: ערוץ 14 שוב מזנק בענק, הפטריוטים בנתון מטורף, באתר אייס, 3 בדצמבר 2023 נתוני המדרוג של 4 בדצמבר 2023, באתר עמוד הטלגרם של Scopt רייטינג: חדשות 12 בירידה, ערוץ 14 מדלג מעל רשת 13, באתר אייס, 11 בדצמבר 2023 רייטינג: הכוכב הבא מתחזקת בקשת 12, הפטריוטים הצליחו להפתיע?, באתר אייס, 18 בדצמבר 2023 סמדר שילוני, גם כשהיא לא מחדשת הרבה, תוכנית האירוח של שלום אסייג מאפשרת הפוגה, באתר ynet, 10 בנובמבר 2023
יוהאן גאורג אביכט

יוֹהַאן גֵאוֹרְג אַבִּיכְט (בגרמנית: Johann Georg Abicht;‏ 21 במרץ 1672–5 ביוני 1740) היה תאולוג לותרני גרמני. אביכט נולד בקניגזה שברוזנות שוורצבורג-זונדרסהאוזן. לאחר שסיים את לימודיו באוניברסיטאות ינה ולייפציג, היה למרצה לשפות מזרחיות באוניברסיטת לייפציג. בשנת 1707 מונה לרקטור של הגימנסיה האקדמית בדנציג ולכומר בכנסיית השילוש הקדוש. בשנת 1729 מונה למפקח כללי, לפרופסור לתאולוגיה ולכומר בכנסיית העיר ויטנברג. עבודתו המחקרית עסקה בשפות מזרחיות ובארכאולוגיה עברית. כמו כן, עסק בחקר מדרש ספר הישר, חיבר ספר על טעמי המקרא ותרגם ללטינית מכתבי רש"י, יצחק אברבנאל ואברהם אבן עזרא. מדיה וקבצים בנושא יוהאן גאורג אביכט בוויקישיתוף היימן גרשון אנלוב, ‏"יוהאן גאורג אביכט", במהדורת 1901–1906 של האנציקלופדיה היהודית (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוהאן גאורג אביכט".
ג'ודה פרידלנדר

ג'ודה פרידלנדר (נולד ב-16 במרץ 1969) הוא שחקן, קומיקאי, סופר ומפיק אמריקאי יהודי. פרידלנדר נודע בעיקר בזכות גילום הדמות פרנק רוסיטנו בקומדיית המצבים של NBC "רוק 30" בין השנים 2006 עד 2013. פרידלנדר נולד בעיר גיית'רסבורג שבמדינת מרילנד. אביו הוא מהגר יהודי מרוסיה ואמו היא אמריקאית ילידת פיטסבורג ממוצא קרואטי. מגיל צעיר גילה עניין רב בקומדיה ובמשחק. לאחר שסיים את לימודיו בתיכון, למד באוניברסיטת ניו יורק. הקריירה של פרידלנדר החלה במהלך שנות ה-90 של המאה ה-20 כאשר החל להופיע במועדוני סטנד אפ בניו יורק. בין השנים 2006 עד 2013 פרידלנדר זכה להכרה נרחבת כאשר גילם את דמותו של פרנק רוסיטנו האקסצנטרי והעצלן בקומדיית המצבים האמריקנית המצליחה "רוק 30" של רשת NBC. לאורך השנים פרידלנדר הופיע גם בתפקידי אורח בתוכניות טלוויזיה פופולריות רבות, כולל "תרגיע" ו"טיסת הקונקורד". בנוסף פרידלנדר שיחק לאורך השנים גם בסרטי קולנוע שונים הן בתפקידים קומיים והן בתפקידים דרמטיים. הוא שיחק בין היתר בסרטים כמו "אמריקן פאר" (2003), "המתאבק" (2008) ו"קיץ אמריקאי רטוב" (2001). במקביל פרידלנדר נוהג לבצע הופעות סטנד אפ במיקומים שונים ברחבי ארצות הברית. בשנת 2010 פרסם את ספרו הראשון "How to Beat Up Anybody: An Instructional and Instructional Karate Book by the Champion World". פרידלנדר גר באזור ניו יורק במשך רוב הקריירה שלו, למעט שנתיים בהם הוא גר בלוס אנג'לס. כיום הוא גר ברובע קווינס. אתר האינטרנט הרשמי של ג'ודה פרידלנדר (באנגלית) מדיה וקבצים בנושא ג'ודה פרידלנדר בוויקישיתוף Andrea LeVasseur (2008). "Judah Friedlander biography". Movies & TV Dept. The New York Times. אורכב מ-המקור ב-3 באפריל 2008. נבדק ב-3 באוקטובר 2012. {{cite web}}: (עזרה) Zinoman, Jason (5 בספטמבר 2012). "Working a Crowd Is Part of the Act". The New York Times. נבדק ב-3 באוקטובר 2012. {{cite news}}: (עזרה) Feldmar, Jamie (8 ביוני 2011). "Judah Friedlander Talks 30 Rock, Standup and Ping Pong". Gothamist. Gothamist LLC. אורכב מ-המקור ב-29 במאי 2013. נבדק ב-3 באוקטובר 2012. {{cite web}}: (עזרה) Aaron Hillis (1 ביולי 2009). "Judah Friedlander Keeps Truckin'". IFC. AMC Networks. נבדק ב-3 באוקטובר 2012. {{cite web}}: (עזרה) Jethro Nededog (12 בינואר 2012). "'30 Rock's' Judah Friedlander: 5 Things You Didn't Know About Me". The Hollywood Reporter. נבדק ב-3 באוקטובר 2012. {{cite web}}: (עזרה) Patrick Strait (9 באפריל 2012). "Judah Friedlander on comedy, ladies, and karate". City Pages. אורכב מ-המקור ב-18 בספטמבר 2012. נבדק ב-3 באוקטובר 2012. {{cite web}}: (עזרה)
הרמס 90

הרמס 90 הוא כלי טיס בלתי מאויש (מל"ט) המיועד למשימות טקטיות לטווח קצר באמצעות מנוע דלק כבד, מתוצרת אלביט מערכות. בג'יינס אינפורמיישן גרופ נטען שההרמס 90 מבוסס על הכטב"מ I-View של התעשייה האווירית לישראל בהמשך הזכויות עליו נרכשו על ידי BAE סיסטמס שניסתה לפתח אותו עבור חיל הנחתים של ארצות הברית. לאחר מכן הועברה הבעלות על הזכויות לאלביט מערכות. להרמס 90 טווח פעולה של כ-15 שעות ו-100 שעות ק"מ. בספטמבר 2009, ביצע ההרמס 90 את טיסת הבכורה שלו. משקל המראה: 115 ק"ג משקל מטען מרבי: 25 ק"ג טווח: 100 ק"מ שהות באוויר: 15 שעות סייג רום: 15,000 רגל מדיה וקבצים בנושא הרמס 90 בוויקישיתוף Hermes™ 90- Close Range, long endurance | Elbit Systems, Elbit Systems, ‏19 באפריל 2016 Elbit Systems / Hermes® 90 UAS [SPN], סרטון בערוץ "Elbit Systems", באתר יוטיוב (אורך: 02:11) Elbit Systems Hermes 90 (Israel), Unmanned aerial vehicles, באתר ג'יינס אינפורמיישן גרופ ניר הר זהב, טיסת בכורה מוצלחת למל"ט הרמס 90, באתר ערוץ 7, 29 בספטמבר 2009
אלוהים: ההשערה הכושלת

אלוהים: ההשערה הכושלת (באנגלית: God: The Failed Hypothesis) הוא ספר עיון משנת 2007 מאת המדען ויקטור סטנגר הטוען כי אין הוכחות לקיומה של אלוהות וכי קיומו של אלוהים, אף על פי שאינו בלתי אפשרי, אינו סביר. סטנגר כותב שכאשר סטיבן ג'יי גולד אמר שהדת נמצאת מחוץ להישג ידו של המדע, הוא צמצם את הדת לפילוסופיה מוסרית. לעומת זאת, סטנגר מאמין שדת מרבה להעלות טענות באשר ליכולת המדע לחקור. ברוח זו, הוא אומר שהמדע מתרגל נטורליזם, אף על פי שאינו שולל את העל-טבעי (נטורליזם מטאפיזי או פיזיקליזם), כלומר מגביל את עצמו לבדיקת מה שניתן לבדוק בפועל – אירועים בעולם הטבעי (בין אם גורמיהם הם טבעיים או על-טבעיים). סטנגר מאמין שיש די והותר הוכחות להיעדר האל היהודי-נוצרי. הוא מוסיף כי טיעונים רבים לאלוהים שהיו פעם משכנעים הם כעת חלשים או לא רלוונטיים לאור ההבנה המדעית המודרנית. סטנגר לא חושב שיש להיות דוגמטיים לגבי חוסר האמונה באלוהים, אבל הראיות נוגדות ברובן את האמונה. הוא ביקורתי כלפי טיעוני יקום מכוונן (fine-tuning) ואומר שהם מבינים לא נכון את העיקרון האנתרופי החלש, שהוא סביר יותר. דייוויד לודן ממגזין Skeptic כתב כי "סטנגר מציג את הראיות מהקוסמולוגיה, האסטרופיזיקה, הפיזיקה הגרעינית, פיזיקת החלקיקים, הפיזיקה הסטטיסטית ומכניקת הקוונטים, המראות שהיקום נראה בדיוק כפי שהוא צריך להיראות בהנחה שאין בורא". "לכל החושבים החופשיים צריכים להיות שני הכרכים ["יש אלוהים?" ו"אלוהים: ההשערה הכושלת"], זה לצד זה, על מדף הספרים." דמיאן ברודריק כתב ב-The Australian: "סטנגר מציע תשובה לשאלה העמוקה הזו בשני ספריו החדשים, מתאר תיאור מטריאליסטי, נטול אלוהים, של הקוסמוס, תיאור המנוגד לאמונות טפלות, לפרא-נורמלי (Paranormal) ולדתות ארכיטיפיות וחדישות כאחד. הוא מסרב לקבל את ההתייחסות המנומסת של האגנוסטיקן סטיבן ג'יי גולד, לפיה המדע והדת לעולם לא יכולים להיות מסוכסכים מכיוון שהם 'ממלכות לא חופפות'". פרדוקס הכול-יכול בעיית הרוע הטיעון הטלאולוגי#יקום מכוון Carlson, Elof Axel. (September 2007). "The Resurrection of Atheism". Quarterly Review of Biology. 82(3): 256–58. Flynn, Tom. (2007). "Tour De Force". Free Inquiry. 27(3): 57–58. ISSN 0272-0701ISSN 0272-0701. Hey, John. (April/May 2007). "God, The Failed Hypothesis: How Science Shows That God Does Not Exist". Implicit Religion. 10(3): 311–313. ISSN 1063-9330ISSN 1063-9330. Lachmann, P. J. (2009). "God: 'To Be or Not to Be; That Is Not the Question'". American Journal of Psychology. 122(2): 272–278. תיאור מתוך ספרי פרומתאוס תקציר "אלוהים: ההשערה הכושלת" מאת סטנגר אהוד אמיר, ‏תאוריות קונספירציה, מבריאתנות ועד התנגדות לחיסונים, ומה אפשר לעשות נגדן, באתר "הידען", 27 בנובמבר 2021 Grothe, D. J. (2 במרץ 2007). "Victor Stenger – God: The Failed Hypothesis". Point of Inquiry. Center for Inquiry. נבדק ב-15 בנובמבר 2022. {{cite web}}: (עזרה) Ludden, David (4 באפריל 2007). "Conspicuous by His Absence". Skeptic. 13 (2): 78–79. ISSN 1556-5696. נבדק ב-15 בנובמבר 2022. {{cite journal}}: (עזרה) "God: The Failed Hypothesis / The Comprehensible Cosmos". The Australian. 10 במרץ 2007. נבדק ב-2007-10-17. {{cite news}}: (עזרה)(הקישור אינו פעיל, November 2022)